এয়াৰচেল গোট (ইংৰাজীঃ Aircel group)ভাৰতবৰ্ষৰ এটা ম'বাইল নেটৱৰ্ক পৰিচালন প্ৰতিষ্ঠান। তামিলনাডুৰ চেন্নাইত মুখ্য কাৰ্যালয় অৱস্থিত এই প্ৰতিষ্ঠানটোৱে ৱায়াৰলেছ ভয়্চ, বাৰ্তা সৰবৰাহ আৰু তথ্য সৰবৰাহৰ সেৱা আগবঢ়ায়। এয়াৰচেল মালয়েছিয়াৰ মাস্কিছ কমিউনিকেছনছ বেৰহেদ আৰু সিন্দ্যা ছিকিউৰিটিছ এণ্ড্ ইনভেষ্টমেণ্ট প্ৰাইভেট লিমিটেডৰ এক যুগ্ম উদ্যম। মাস্কিছ কমিউনিকেছনছৰ ৭৪% অংশ থকা এয়াৰচেলৰ আনটো অংশীদাৰ সিন্দ্যা ছিকিউৰিটিছ এণ্ড ইনভেষ্টমেণ্ট প্ৰাইভেট লিমিটেডৰ বৰ্তমানৰ শ্বেয়াৰ চেন্নাইৰ এপ'ল' হস্পিটেলছৰ গ্ৰুপৰ স্বত্বাধিকাৰ ৰেড্ডি পৰিয়ালৰ হাতত আছে। ১৯৯৯ চনত এয়াৰচেলৰ সেৱা আৰম্ভ হৈছিল আৰু বৰ্তমান ই তামিলনাডু, অসম, উত্তৰ পূৰ্বাঞ্চল আৰু চেন্নাইৰ শীৰ্ষস্থানীয় ম'বাইল সেৱা প্ৰতিষ্ঠান।
